stanford-oval/wikipedia huggingface dataset:
สะพาน
ประวัติ

สะพานในยุคแรก จะสร้างด้วยท่อนไม้ หรือหิน โดยมีลักษณะโครงสร้างแบบเรียบง่าย โดยใช้โครงสร้างช่องโค้ง พบเห็นได้ในยุคโรมัน สำหรับสะพานที่ใช้สำหรับเป็นทางส่งน้ำ ซึ่งในยุคโรมันได้มีการใช้ซีเมนต์ ซึ่งพบได้จากส่วนประกอบของหินในธรรมชาติ สะพานอิฐ เริ่มมีการสร้างในยุคต่อมา
สะพานเชือก เป็นสะพานที่ขึงทั้งสองข้างของหน้าผาด้วยเชือก และขั้นที่เหยียบอาจจะเป็นแผ่นไม้หรือว่าเชือก ได้มีการเริ่มใช้โดยจักรวรรดิอินคา ในบริเวณเทือกเขาแอนดีส (Andes) ใน ทวีปอเมริกาใต้ ก่อนยุคการล่าอาณานิคมของชาวยุโรป ในคริสต์ศตวรรษที่ 15
ในช่วงปฏิวัติอุตสาหกรรม ได้นิยมนำเหล็กมาทำเป็นสะพาน โดยเชื่อมต่อในระบบโครงสร้างทรัส สำหรับสะพานที่มีขนาดใหญ่ขึ้นมา
รายชื่อสะพานที่ยาวที่สุดในโลก

อันดับสะพานที่ยาวที่สุดในโลก มีดังนี้ (ข้อมูลล่าสุด พ.ศ. 2565)
| อันดับ | ชื่อ | ประเทศ | ความยาว | ปีที่สร้างเสร็จ |
| --- | --- | --- | --- | --- |
| 1 | Runyang Bridge |  จีน | 80 กม. | 2006 |
| 2 | สะพานจยาเซ่า |  จีน | 69.5 กม. | 2012 |
| 3 | สะพานชิงเต่าไห่วาน |  จีน | 42.5 กม. | 2011 |
| 4 | Lake Pontchartrain Causeway |  สหรัฐ | 37 กม. | 1970 |
| 5 | สะพานตงไห่ |  จีน | 36.5 กม. | 2004 |
| 6 | สะพานคิงฟะฮัด |  ซาอุดีอาระเบีย, บาห์เรน | 35.67 กม. | 2009 |
| 7 | สะพานปีนังแห่งที่ 2 |  มาเลเซีย | 24 กม. | 2006 |
| 8 | Vasco da Gama Bridge |  โปรตุเกส | 17 กม. | 1998 |
| 9 | สะพานปีนัง |  มาเลเซีย | 13.5 กม. | 1985 |
| 10 | Rio-Niteroi Bridge |  บราซิล | 13 กม. | 1974 |
| 11 | สะพานคอนเฟเดอเรชันส์ |  แคนาดา | 12.9 กม. | 1997 |
| 12 | San Mateo–Hayward Bridge |  สหรัฐ | 11.2 กม. | 1967 |
| 13 | Seven Mile Bridge |  สหรัฐ | 11 กม. | 1982 |
รายชื่อสะพานที่สูงที่สุดในโลก

อันดับสะพานที่สูงที่สุดในโลก มีดังนี้ (ข้อมูลล่าสุด พ.ศ. 2556)
| อันดับ | ชื่อ | ประเทศ | ความสูง | ปีที่สร้างเสร็จ |
| --- | --- | --- | --- | --- |
| 1 | สะพานไอ่ไฉ |  จีน | 355 ม. | 2012 |
| 2 | สะพานมีโย |  ฝรั่งเศส | 343 ม. | 2004 |
| 3 | สะพานรุสสกี้ |  รัสเซีย | 320.9 ม. | 2012 |
| 4 | สะพานอากาชิไคเกียว |  ญี่ปุ่น | 298.3 ม. | 1998 |
| 5 | Stonecutters Bridge |  จีน | 298 ม. | 2009 |
| 6 | Great Belt East Bridge |  เดนมาร์ก | 254 ม. | 1998 |
| 7 | สะพานโกลเดนเกต |  สหรัฐ | 227.4 ม. | 1937 |
| 8 | Foresthill Bridge |  สหรัฐ | 223 ม. | 1973 |
| 9 | Tatara Bridge |  ญี่ปุ่น | 220 ม. | 1999 |
| 10 | Runyang Bridge |  จีน | 215 ม. | 2005 |
| 11 | Pont de Normandie |  ฝรั่งเศส | 214.77 ม. | 1995 |
รายชื่อสะพานที่กว้างที่สุดในโลก

อันดับสะพานที่กว้างที่สุดในโลก มีดังนี้ (ข้อมูลล่าสุด พ.ศ. 2556)
| อันดับ | ชื่อ | ประเทศ | ความกว้าง | ปีที่สร้างเสร็จ |
| --- | --- | --- | --- | --- |
| 1 | สะพานเจียซิง-เชาซิง ซี |  จีน | 2,560 ฟุต | 2013 |
| 2 | สะพานซิดนีย์ฮาร์เบอร์ |  ออสเตรเลีย | 161 ฟุต | 1932 |
10 อันดับสะพานที่ยาวที่สุดของโลก

จัดอันดับสะพานทุกชนิดไม่ว่าจะเป็นสะพานประเภทใดก็ตาม มีดังนี้ (ข้อมูลล่าสุด พ.ศ. 2558)
| อันดับ | ชื่อ | ประเทศ | ความยาว | ปีที่สร้างเสร็จ |
| --- | --- | --- | --- | --- |
| 1 | Danyang Kunshan Grand Bridge |  จีน | 164.80 กม. | 2010 |
| 2 | Tianjin Grand Bridge |  จีน | 113.70 กม. | 2010 |
| 3 | Weinan Weihe Grand Bridge |  จีน | 79.73 กม. | 2008 |
| 4 | ทางพิเศษบูรพาวิถี |  ไทย | 54.00 กม. | 2000 |
| 5 | Beijing Grand Bridge |  จีน | 48.15 กม. | 2010 |
| 6 | Lake Pontchartrain Causeway |  สหรัฐ | 38.44 กม. | 1969 |
| 7 | Manchac Swamp Bridge |  สหรัฐ | 36.71 กม. | 1979 |
| 8 | Yangcun Bridge |  จีน | 35.81 กม. | 2007 |
| 9 | สะพานหางโจว |  จีน | 35.67 กม. | 2008 |
| 10 | สะพานรันยาง |  จีน | 35.66 กม. | 2005 |
ประเภทของสะพาน

สะพานแขวน - Suspension bridge
สะพานขึง - Cable-stayed bridge
สะพานแบบคาน - Beam bridge
สะพานแบบโครง - Truss bridge
สะพานยื่น - Cantilever bridge
สะพานแบบโค้ง - Arch bridge
สะพานโค้งคอนกรีตเสริมเหล็ก - Tied arch bridge
สะพาน–อุโมงค์ - Bridge–tunnel
สะพานคานรูปกล่อง - Box girder bridge
สะพานหมุน - Swing bridge
สะพานไม้แบบโครงถัก - Burr Truss, Burr Arch Truss
สะพานเหนือเรือนยอดไม้ - Canopy bridge
สะพานขึงแบบคานยื่น - Cantilever spar cable-stayed bridge
สะพานมุงหลังคา - Covered bridge
สะพานตอม่อเล้าหมู - Crib bridge
สะพานชักแบบคานคู่ - Double-beam drawbridge
สะพานคานขึง - Extradosed bridge
สะพานเทียบเครื่องบิน - Jet bridge
สะพานซุง - Log bridge
สะพานโค้งพระจันทร์ - Moon bridge
สะพานที่สามารถเคลื่อนตัวได้ - Moveable bridge
สะพานยก - Bascule bridge
สะพานพับ - Folding bridge
สะพานยืดหด - Retractable bridge
สะพานม้วน - The Rolling Bridge
สะพานใต้น้ำ - Submersible bridge
สะพานโต๊ะ สะพานยกตัว - Table bridge
สะพานเอียง - Tilt bridge
สะพานขนย้าย - Transporter bridge
สะพานยกแนวตั้ง - Vertical-lift bridge
สะพานหลายทาง - Multi-way bridge
สะพานไม้ - Timber bridge
สะพานโค้งแบบทะลุ - Through arch bridge
สะพานโครงค้ำ - Trestle bridge
สะพานแบบท่อ - Tubular bridge
สะพานหอสูง - Viaduct
ประเภทของสะพาน > สะพานโบราณ

สะพานชัก - Drawbridge
สะพานลอยน้ำ - Pontoon bridge
สะพานเสาเข็ม - Pile bridge
สะพานที่มีชื่อเสียงของต่างประเทศ

สะพานอากาชิไคเกียว - สะพานแขวนที่ยาวที่สุดในประเทศญี่ปุ่น และมีระยะห่างระหว่างสองเสาสะพานมากที่สุดในโลก คือ 1,991 เมตร เชื่อมเกาะอะวะจิกับเมืองโกเบ
สะพานโกลเดนเกต - หนึ่งในสะพานที่สวยและแข็งแรงที่สุดในสหรัฐ อยู่ที่เมืองซานฟรานซิสโก
สะพานลอนดอน - สะพานข้ามแม่น้ำเทมส์ ในลอนดอน
สะพานมิลเลนเนียม - สะพานข้ามแม่น้ำเทมส์ ในลอนดอน
ทาวเวอร์บริดจ์ - สะพานข้ามแม่น้ำเทมส์ ในลอนดอน
สะพานบรูคลิน - สะพานข้ามแม่น้ำอีสต์ ในนครนิวยอร์ก
สะพานมาร์โก โปโล - สะพานข้ามแม่น้ำหย่งติ้ง ในปักกิ่ง
ปงเนิฟ - สะพานข้ามแม่น้ำแซน ในปารีส
ปงเดซาร์ - สะพานข้ามแม่น้ำแซน ในปารีส
สะพานโอเบอร์บวม - สะพานข้ามแม่น้ำชเปร ในเบอร์ลิน
สะพานโลสชวิทซ์ - สะพานข้ามแม่น้ำเอ็ลเบอ ในเดรสเดิน
ไอเซอร์เนอร์ชเตก - สะพานข้ามแม่น้ำไมน์ ในแฟรงก์เฟิร์ต
ปอนเตมิลวิโอ - สะพานข้ามแม่น้ำไทเบอร์ ในโรม
ปอนเตเวคคิโอ - สะพานข้ามแม่น้ำอาร์โน ในฟลอเรนซ์
สะพานรีอัลโต - สะพานข้ามคลองใหญ่ ในเวนิส
สะพานบอสพอรัส - สะพานข้ามช่องแคบบอสพอรัส ในอิสตันบูล
สะพานซิงหม่า - ข้ามช่องแคบ ในฮ่องกง
สะพานคาเวนาห์ - สะพานข้ามแม่น้ำสิงคโปร์ ในสิงคโปร์
สะพานอินช็อน - สะพานเชื่อมเกาะยองจองโดกับเมืองอินช็อน
สะพานฌูเซลีนู กูบีแชก - สะพานข้ามทะเลสาบพารานัว ในบราซิเลีย
สะพานมุฮัมมัดที่ 6 - สะพานข้ามแม่น้ำบาวเรเกรก ในราบัต
สะพานซิดนีย์ฮาร์เบอร์ - สะพานข้ามอ่าวซิดนีย์ ในซิดนีย์
สะพานกลาง - สะพานข้ามแม่น้ำไรน์ ในบาเซิล
สะพานโซ่ - สะพานข้ามแม่น้ำดานูบ ในบูดาเปสต์
สะพานพระราชวัง - สะพานข้ามแม่น้ำเนวา ในเซนต์ปีเตอส์เบิร์ก
สะพานวอลโกกราด - สะพานข้ามแม่น้ำวอลกา ในวอลโกกราด
เรชส์บรุคเคอ - สะพานข้ามแม่น้ำดานูบ ในเวียนนา
สะพานชาลส์ - สะพานข้ามแม่น้ำวัลทาวา ในปราก
สะพานอากาชิไคเกียว ในญี่ปุ่น
สะพานโอเบอร์บวม ในเยอรมนี
สะพานมาร์โก โปโล ในจีน
ปอนเตมิลวิโอ ในอิตาลี
สะพานพระราชวัง ในรัสเซีย
สะพานที่มีชื่อเสียงของประเทศไทย

สะพานข้ามแม่น้ำและสะพานข้ามคลอง
สะพานปฐมบรมราชานุสรณ์ (สะพานพุทธ)
สะพานพระราม 3
สะพานพระราม 4
สะพานพระราม 5
สะพานพระราม 7
สะพานพระราม 8
สะพานพระราม 9
สะพานทศมราชัน
โครงการสะพานเกียกกาย (เปิดปี พ.ศ. 2568)
สะพานกรุงเทพ
สะพานกรุงธน
สะพานพระปกเกล้า
สะพานสมเด็จพระปิ่นเกล้า
สะพานสมเด็จพระเจ้าตากสิน
สะพานภูมิพล (สะพานวงแหวนอุตสาหกรรม)
สะพานกาญจนาภิเษก
สะพานนวรัฐ
สะพานเดชาติวงศ์
สะพานปรีดี-ธำรง
สะพานนเรศวร
สะพานรัษฎาภิเศก
สะพานนริศ
สะพานเปี่ยมพงษ์สานต์
สะพานสมเด็จพระพุทธเลิศหล้านภาลัย
สะพานสมเด็จพระนเรศวรมหาราช
สะพานตากสินมหาราช (สะพานแหลมสิงห์)
สะพานเทพสุดา
สะพานข้ามทะเลและสะพานข้ามทะเลสาบ
สะพานสารสิน
สะพานท้าวเทพกระษัตรี
สะพานท้าวศรีสุนทร
สะพานเฉลิมสิริราช
สะพานติณสูลานนท์
โครงการสะพานมโนราห์ (สะพานข้ามทะเลสาบสงขลา) (เปิดปี พ.ศ. 2571)
สะพานสิริลันตา
โครงการสะพานเชื่อมเกาะลันตา (เปิดปี พ.ศ. 2572)
โครงการสะพานเชื่อมเกาะสมุย (เปิดปี พ.ศ. 2576)
โครงการสะพานเชื่อมเกาะช้าง (เปิดปี พ.ศ. 2576)
โครงการสะพานสตูล-เปอร์ลิส
สะพานพระราม 6
สะพานข้ามแม่น้ำแคว
สะพานคอมโพสิต
สะพานสองหอ
สะพานสามหอ
สะพานจุฬาลงกรณ์
สะพานบุรฉัตร หรือ สะพานจุฬาลงกรณ์ 2
สะพานที่มีชื่อเสียงของประเทศไทย > สะพานเชื่อมพรมแดนไทย

สะพานรถยนต์
สะพานมิตรภาพน้ำเหือง
สะพานมิตรภาพไทย–ลาว 1 (หนองคาย–เวียงจันทน์)
สะพานมิตรภาพไทย–ลาว 2 (มุกดาหาร–สะหวันนะเขต)
สะพานมิตรภาพไทย–ลาว 3 (นครพนม–คำม่วน)
สะพานมิตรภาพไทย–ลาว 4 (เชียงของ–ห้วยทราย)
โครงการสะพานมิตรภาพไทย–ลาว 5 (บึงกาฬ–บอลิคำไซ) (เปิดเดือนพฤษภาคม พ.ศ. 2568)
โครงการสะพานมิตรภาพไทย–ลาว 6 (นาตาล–ละคอนเพ็ง)
โครงการสะพานมิตรภาพไทย–ลาว 7 (เลย–แขวงเวียงจันทน์)
โครงการสะพานมิตรภาพไทย–ลาว 8 (อุบลราชธานี–จำปาศักดิ์)
สะพานรถไฟ
โครงการสะพานข้ามแม่น้ำโขงเชื่อมรถไฟไทย-ลาว-จีน (หนองคาย–เวียงจันทน์) (เปิดปี พ.ศ. 2572)
สะพานมิตรภาพ 1 (ไทย–พม่า)
สะพานมิตรภาพ 2 (ไทย–พม่า)
สะพานมิตรภาพแม่น้ำสาย 1 (ไทย–พม่า)
สะพานมิตรภาพแม่น้ำสาย 2 (ไทย–พม่า)
สะพานมิตรภาพไทย–มาเลเซีย 1 (สุไหงโก-ลก–รันเตาปันจัง)
สะพานมิตรภาพไทย–มาเลเซีย 2 (แว้ง–บูกิตบูงา)
โครงการสะพานมิตรภาพไทย–มาเลเซีย 3 (ตากใบ–เปิงกาลันกูโบร์)
สะพานมิตรภาพไทย–กัมพูชา (อรัญประเทศ–ปอยเปต)
สะพานมิตรภาพไทย–กัมพูชา (บ้านหนองเอี่ยน–สตึงบท)
โครงการสะพานมิตรภาพไทย–กัมพูชา (จันทบุรี–ไพลิน)
สะพานอื่น ๆ

ทางพิเศษบูรพาวิถี
ดูเพิ่ม

รายชื่อสะพานแขวนที่ยาวที่สุดในโลก
รายชื่อสะพานขึงที่ยาวที่สุดในโลก
สะพานในกรุงเทพมหานคร
รายชื่อสะพานในประเทศไทย
แหล่งข้อมูลอื่น

รูปภาพเกี่ยวกับสะพาน ที่ฟลิคเกอร์
Structurae - ฐานข้อมูลโครงสร้างสะพาน
American Society of Civil Engineers เก็บถาวร 2005-02-14 ที่ เวย์แบ็กแมชชีน ประวัติของสะพานในมุมมองทางด้านวิศวกรรมโยธา
| ด ค กบทความที่เกี่ยวข้องกับสะพาน |
| --- | --- | --- |
| รูปแบบ |  สะพานแขวน  สะพานขึง  สะพานยื่น  สะพานแบบคาน  สะพานแบบโครง  สะพานแบบโค้ง  สะพานโค้งคอนกรีตเสริมเหล็ก  สะพานลอยน้ำ  สะพานชัก  สะพาน–อุโมงค์  สะพานคานรูปกล่อง  |  |
| รายชื่อ |  รายชื่อสะพาน  สะพานแขวน  สะพานขึง  ยาวที่สุด  ใหญ่ที่สุด  สูงที่สุด  |  |
| ด ค กโครงสร้างพื้นฐาน |
| --- | --- |
 สะพาน  คลอง  ทางข้ามแหล่งน้ำ  เขื่อน  การระบายน้ำ  สะพานลอย  ทางแยกต่างระดับ  คันดิน  ทางยกระดับ  การขนส่งทางสายท่อ  ถนน  ทางเชื่อมลอยฟ้า  ท่อระบายน้ำ  อุโมงค์ 
 ดูเพิ่ม: สถาปัตยกรรม  อะรีนา  วิศวกรรมโยธา  การก่อสร้าง  สนามเด็กเล่น  สาธารณะ  สนามกีฬา  โรงละคร  สวนสาธารณะของเมือง 
สะพานจากท่อนซุง เชื่อมต่อเพื่อใช้ข้ามแม่น้ำ
สะพานปีนัง ประเทศมาเลเซีย
สะพานมีโย ประเทศฝรั่งเศส
สะพานซิดนีย์ฮาร์เบอร์ ประเทศออสเตรเลีย
สะพานเหล็ก (Iron cast bridge) ในเขตชรอปเชียร์ ประเทศอังกฤษ เป็นสะพานเหล็กหล่อแห่งแรกของโลก สร้างเสร็จสมบูรณ์ใน ค.ศ. 1781
สตารีมอสต์ มรดกโลกในเมืองม็อสตาร์ ประเทศบอสเนียและเฮอร์เซโกวีนา
สะพานรุสสกี สะพานขึงที่ยาวที่สุดในโลก เมืองวลาดีวอสตอค เกาะรุสสกี ประเทศรัสเซีย
สะพานฟอร์ท มรดกโลกของยูเนสโก หนึ่งในสัญลักษณ์ของสกอตแลนด์
สะพานโกลเดนเกต ในสหรัฐ
ทาวเวอร์บริดจ์ ในสหราชอาณาจักร
ปงเนิฟ ในฝรั่งเศส
สะพานพระราม 8 ยามค่ำคืน
สะพานภูมิพล
สะพานสารสิน
สะพานสิริลันตา
สะพานพระราม 6
สะพานข้ามแม่น้ำแคว
สะพานมิตรภาพไทย–ลาว 1 (หนองคาย–เวียงจันทน์)
สะพานมิตรภาพ (ไทย–พม่า)
สะพานมิตรภาพ 2 (ไทย–มาเลเซีย)
สะพานมิตรภาพไทย–กัมพูชา (อรัญประเทศ–ปอยเปต)
คาร์ล เร็นเนอร์

| คาร์ล เร็นเนอร์ |
| --- | --- |
เร็นเนอร์ประมาณปี ค.ศ. 1905

ประธานาธิบดีออสเตรีย คนที่ 3
ดำรงตำแหน่ง 20 ธันวาคม ค.ศ. 1945 – 31 ธันวาคม ค.ศ. 1950
หัวหน้ารัฐบาล: ลิโอโปลด์ ฟิกล์
ก่อนหน้า: วิลเฮ็ล์ม มิคลัส (1938)
ถัดไป: เทโอดอร์ เคอร์เนอร์
นายกรัฐมนตรีออสเตรีย
ดำรงตำแหน่ง 27 เมษายน ค.ศ. 1945 – 20 ธันวาคม ค.ศ. 1945
ก่อนหน้า: อาร์ทัวร์ ไซส์-อินควาร์ท (1938)
ถัดไป: ลิโอโปลด์ ฟิกล์
ดำรงตำแหน่ง 30 ตุลาคม ค.ศ. 1918 – 7 กรกฎาคม ค.ศ. 1920
ก่อนหน้า: ประเดิมตำแหน่ง
ถัดไป: ไมเคิล เมยร์
 
ข้อมูลส่วนบุคคล
เกิด: 14 ธันวาคม ค.ศ. 1870 Dolní Dunajovice, จักรวรรดิออสเตรีย-ฮังการี   (ปัจจุบันคือสาธารณรัฐเช็ก)
เสียชีวิต: 31 ธันวาคม ค.ศ. 1950 (80 ปี) เวียนนา, ออสเตรีย
พรรคการเมือง: พรรคแรงงานประชาธิปไตยสังคม
คู่สมรส: Luise Renner

คาร์ล เร็นเนอร์ (เยอรมัน: Karl Renner) เป็นนักการเมืองชาวออสเตรียของพรรคสังคมนิยม ได้รับฉายาว่า "บิดาแห่งสาธารณรัฐ" เพราะเป็นผู้นำรัฐบาลเยอรมัน - ออสเตรียและสาธารณรัฐออสเตรียคนแรกในปี ค.ศ. 1919 และ ค.ศ. 1920 และอีกครั้งในการสร้างสาธารณรัฐที่สองหลังจากการล่มสลายของนาซีเยอรมนี ในปี ค.ศ. 1945 เป็นประธานาธิบดีคนแรกภายหลังสิ้นสุดสงครามโลกครั้งที่สอง
การเสียชีวิตของภัทรธิดา พัชรวีระพงษ์

| --- | --- |
แม่น้ำเจ้าพระยาและสะพานพระราม 7 บริเวณที่ภัทรธิดาพลัดตกจากเรือ
วันที่: 24–26 กุมภาพันธ์ ค.ศ. 2022 (2022-02-24 – 2022-02-26)
เวลา: ประมาณ 22:30 น.
ที่ตั้ง: แม่น้ำเจ้าพระยา อำเภอเมืองนนทบุรี จังหวัดนนทบุรี ประเทศไทย
ประเภท: อุบัติเหตุ[ต้องการอ้างอิง]
สาเหตุ: พลัดตกจากเรือ (สันนิษฐาน)
ผู้เข้าร่วม:   มูลนิธิร่วมกตัญญู  มูลนิธิป่อเต็กตึ๊ง  กองทัพเรือ  กรมเจ้าท่า  กองพิสูจน์หลักฐาน 
ผล: ร่างของนิดาลอยขึ้นในวันที่ 26 กุมภาพันธ์ และพบว่าเสียชีวิต
ไต่สวน: สถานีตำรวจภูธรอำเภอเมืองนนทบุรี
ชันสูตร: นิดาเสียชีวิตจากการขาดอากาศหายใจ พบทรายในปอด (ดูในบทความ)
จนท. ชันสูตร: คณะแพทย์ สถาบันนิติเวชวิทยา โรงพยาบาลตำรวจ และสถาบันนิติวิทยาศาสตร์ กระทรวงยุติธรรม
ต้องหา:   ตนุภัทร เลิศทวีวิทย์[ต้องการอ้างอิง]  ไพบูลย์ ตรีกาญจนานันท์[ต้องการอ้างอิง] 
วันที่ 24 กุมภาพันธ์ 2565 เวลาประมาณ 23:00 น. เจ้าหน้าที่มูลนิธิร่วมกตัญญูได้รับแจ้งเหตุคนพลัดตกจากเรือสปีดโบ๊ตในแม่น้ำเจ้าพระยา ในพื้นที่อำเภอเมืองนนทบุรี จังหวัดนนทบุรี เมื่อมาถึงทราบว่า ภัทรธิดา พัชรวีระพงษ์ หนึ่งในผู้โดยสารบนเรือเป็นผู้ประสบเหตุ จากนั้นเจ้าหน้าที่จึงเริ่มค้นหานิดาจนถึงเวลา 13.10 น. ของวันที่ 26 กุมภาพันธ์ พ.ศ. 2565 ปรากฏว่าภัทรธิดาเสียชีวิต
เหตุการณ์

วันที่ 24 กุมภาพันธ์ 2565 เวลา 16.50 น. นิดาเดินทางออกจากที่พักเพื่อไปร่วมรับประทานอาหารกับกลุ่มเพื่อนจำนวนห้าคน ได้แก่ นายตนุภัทร เลิศทวีวิทย์ เจ้าของเรือลำที่เกิดเหตุ (หรือ ปอ), นางสาวอิจศรินทร์ จุฑาสุขสวัสดิ์ ผู้จัดการส่วนตัว (หรือ กระติก), นายวิศาพัช มโนมัยรัตน์ (หรือ แซน), นายนิทัศน์ กีรติสุทธิสาธร (หรือ จ๊อบ) และนายไพบูลย์ ตรีกาญจนานันท์ คนขับเรือ (หรือ โรเบิร์ต) ที่บริเวณริมแม่น้ำเจ้าพระยา ก่อนลงเรือสปีดโบ๊ตเพื่อล่องเรือถ่ายรูปเล่น ตั้งแต่เวลา 20.00 น. จนกระทั่งเวลาประมาณ 22:32 น. ระหว่างล่องเรือถ่ายรูปบริเวณสะพานพระราม 7 นิดาได้พลัดตกจากเรือลงแม่น้ำเจ้าพระยาและหายตัวไป ซึ่งหลังจากเกิดเหตุกลุ่มคนบนเรือได้วนเรือค้นหาบริเวณดังกล่าวร่วม 30 นาที ก่อนเจ้าหน้าที่ทีมชุดประดาน้ำร่วมกตัญญู ศรัณยู ประชากริช, นาคร ศิลาชัย และสายธาร นิยมการณ์ เดินทางมาถึงเพื่อเริ่มลงพื้นที่ค้นหาในเวลา 00:20 น. ของวันที่ 25 กุมภาพันธ์ 2565 ต่อมาในเวลาประมาณ 01:00 น. พี่ชายของนิดามาถึงบริเวณจุดเกิดอุบัติเหตุและพยายามติดต่ออิจศรินทร์แต่ไม่ได้รับการตอบรับ ขณะที่แม่ของนิดากล่าวกับสนุกดอตคอม ว่าอิจศรินทร์ไม่ได้แจ้งถึงความคืบหน้าหรือติดต่อเธอเลย และไม่ทราบว่าอิจศรินทร์อยู่ที่ไหน รวมถึงมีบุคคลไม่เปิดเผยนาม พยายามนำตัวแม่ของนิดาออกจากพื้นที่ไป ซึ่งระหว่างที่กำลังพาออกไปแม่ของนิดาได้กล่าวว่า "แม่ว่าปิดข่าวไม่ได้หรอกนะ" ทั้งนี้เจ้าหน้าที่ได้ยุติภารกิจการค้นหานิดาลงชั่วคราวในเวลา 06:30 น. หลังกระแสน้ำแรงขึ้นและเริ่มมีเรือสัญจร เพื่อวางแผนการค้นหาใหม่ ส่วนเอกพันธ์ บรรลือฤทธิ์ อาสาช่วยค้นหาถึง 10 กิโลเมตรในที่เกิดเหตุ พร้อมด้วยเจ้าหน้าที่อาสากู้ภัยมูลนิธิป่อเต็กตึ๊ง มาเป็นกำลังเสริมช่วยค้นหา
ต่อมาในเวลา 8.00 น. เจ้าหน้าที่ทีมชุดประดาน้ำร่วมกตัญญูและชุดเรือตรวจการณ์กองทัพเรือ ได้เริ่มภารกิจค้นหาร่างนิดาต่อ ก่อนยุติภารกิจอีกครั้งในเวลา 16:00 น. เนื่องจากน้ำทะเลหนุนและคลื่นลมแรง โดยภายหลังยุติภารกิจ เจ้าหน้าที่ส่วนหนึ่งลงความเห็นว่าด้วยเวลาที่ผ่านไปนาน นิดาคงเสียชีวิตลงแล้ว จึงเปลี่ยนภารกิจจากการงมลงไปหาในน้ำ เป็นการค้นหาบริเวณผิวน้ำร่วมกับการใช้โดรนค้นหาตั้งแต่เวลา 17.00 น. แต่ก็ไม่พบ จนเวลาประมาณ 13:10 น. ของวันที่ 26 กุมภาพันธ์ เจ้าหน้าที่ได้รับแจ้งจากประชาชนบริเวณใกล้เคียงว่าพบวัตถุที่รูปร่างคล้ายมนุษย์ลอยขึ้นผิวน้ำบริเวณใกล้เคียงท่าเรือพิบูลสงคราม 1 และในขณะที่พี่ชายของนิดาได้ขับเรือไปที่ตรงนั้นพอดี พบว่าเป็นร่างผู้หญิงลอยขึ้นมา จึงประสานงานเจ้าหน้าที่เพื่อนำร่างขึ้นท่าเรือพิบูลสงคราม 1 ก่อนให้ญาติคือแม่และพี่ชายยืนยันอัตลักษณ์ในเบื้องต้น ทั้งคู่ให้การว่าคือนิดา เจ้าหน้าที่จึงบันทึกเวลาเสียชีวิตและนำร่างไปชันสูตรหาสาเหตุการเสียชีวิตที่สถาบันนิติเวช โรงพยาบาลตำรวจ ซึ่งจากการสอบรายละเอียด พบว่าจุดที่ร่างนิดาลอยขึ้นมา เป็นจุดที่มงคลกิตติ์ สุขสินธารานนท์และแฟนสาวได้เข้าไปทำพิธีขอขมาในช่วงเช้า ตามที่มีประชาชนใกล้เคียงนำสิ่งของมาแขวนไว้ให้ และใกล้เคียงจุดที่แจ้งว่าพลัดตกราว 50 เมตร ห่างจากท่าเรือพิบูลสงคราม 1 ราว 300 เมตร
การชันสูตร

ภายหลังการชันสูตรเบื้องต้น พบบาดแผลถูกฟันเหวอะจนเห็นกระดูกบริเวณต้นขาด้านซ้าย คาดว่าน่าจะเป็นแผลจากใบพัดของเรือสปีดโบ๊ตที่นิดาพลัดตกลงมา และด้วยความลึกของแผลน่าจะทำให้ขาซ้ายใช้การไม่ได้ อันเป็นสาเหตุที่ว่าทำไมนิดาที่ว่ายน้ำเก่ง ถึงไม่สามารถเอาตัวรอดได้ รวมถึงพบทรายบริเวณใบหน้าและอัดภายในปอดเป็นจำนวนมาก คาดว่าร่างคงตกลงไปจนถึงท้องน้ำของแม่น้ำเจ้าพระยาก่อนลอยขึ้นมา และชุดที่นิดาใส่อยู่เป็นชุดบอดี้สูท จึงทำให้คำให้การเรื่องที่นิดาลงไปปัสสาวะก่อนตกลงไปนั้นไม่มีมูลทันที เพราะชุดถอดออกยากมาก และต้องถอดจากบนลงล่างอย่างเดียว ต่อมาญาติได้แจ้งว่านิดาประสงค์บริจาคร่างกายให้เป็นอาจารย์ใหญ่ รวมถึงประสงค์ที่จะบริจาคอวัยวะบางอย่างที่ยังใช้การได้ต่อไป แต่ทีมแพทย์ระบุว่าร่างกายนิดาไม่สามารถใช้เป็นอาจารย์ใหญ่ได้เนื่องจากบวมน้ำเป็นเวลานาน ญาติจึงนำร่างไปทำพิธีกรรมทางศาสนาที่คริสตจักรเสรีภาพกรุงเทพ ในวันที่ 11 ถึง 13 มีนาคม พ.ศ. 2565 และมีกำหนดการนำร่างไปฌาปนกิจที่คริสตจักรเมธอดิสท์รังสิต คลองสี่ และฌาปนสถาน ในวันที่ 14 มีนาคม พ.ศ. 2565 แต่พิธีก็ได้ถูกเลื่อนออกไปอย่างไม่มีกำหนด
ต่อมา พลตำรวจโทจิรพัฒน์ ภูมิจิตร ผู้บัญชาการภูธรภาค 1 เผยผลชันสูตรร่างนิดา พบว่านิดาเสียชีวิตจากการขาดอากาศหายใจซึ่งเป็นผลต่อเนื่องจากการสำลักน้ำเป็นจำนวนมากในระหว่างที่ยังมีชีวิต ในปอด หลอดลม โพรงลม และกระเพาะอาหารยังพบน้ำและโคลนเป็นจำนวนมาก และพบกระเพาะปัสสาวะเสียหาย หูรูดเปิดกว้างเนื่องมาจากสภาพศพเริ่มเน่าเปื่อยเพราะอยู่ในน้ำเป็นเวลานาน และมีน้ำที่ไม่ใช่น้ำปัสสาวะอยู่ภายในทำให้ไม่สามารถตรวจสอบปัสสาวะได้
คดีความ

เวลา 6.00 น. ของวันที่ 25 กุมภาพันธ์ แม่ของนิดา ได้เข้าแจ้งความบุคคลสูญหายต่อสถานีตำรวจภูธรเมืองนนทบุรี เจ้าหน้าที่ตำรวจจึงได้ออกหมายเรียกให้บุคคลทั้ง 5 ที่อยู่บนเรือด้วยกันคือ ตนุภัทร เลิศทวีวิทย์, อิจศรินทร์ จุฑาสุขสวัสดิ์, วิศาพัช มโนมัยรัตน์, นิทัศน์ กีรติสุทธิสาธร และไพบูลย์ ตรีกาญจนานันท์ เข้าสอบสวน แต่ทั้งหมดบ่ายเบี่ยงในการเข้าให้ปากคำและไม่มาให้ปากคำตามนัด โดยอ้างว่าขอคุยกับทนายก่อน
ต่อมาศาลจังหวัดนนทบุรี มีคำสั่งอนุมัติหมายจับ ตนุภัทร และไพบูลย์ ผู้ที่อยู่ร่วมในที่เกิดเหตุ 2 จาก 5 คน ในข้อหาฝ่าฝืนใช้เรือที่ไม่ได้รับอนุญาตใช้เรือ หรือที่ใบอนุญาตใช้เรือสิ้นอายุแล้ว หรือผิดไปจากเขตหรือตำบล และกระทำการโดยประมาท และการกระทำนั้นเป็นเหตุให้ผู้อื่นถึงแก่ความตาย ซึ่งกรณีของ 5 คนบนเรือนั้นนักจิตวิทยาสามารถประเมินได้ว่าภาวะการคิด การตัดสินใจ และสภาพจิตเป็นอย่างไร ซึ่งจะมีเครื่องมือในการประเมินซึ่งจะเป็นประโยชน์ต่อรูปคดี โดยแพทย์นิติเวชต้องดูลักษณะของศพซึ่งจะสามารถบอกได้ว่าเสียชีวิตเนื่องจากสาเหตุใด ร่องรอยบาดแผลตามร่างกายน่าจะเกิดจากโดนวัตถุชนิดใด โดยจะนำวัตถุนั้นไปเปรียบเทียบกับร่องรอยบาดแผล เช่น มีการถอดใบพัดเรือไปเปรียบเทียบกับบาดแผลที่พบที่ขาของนิดา ตำรวจยังสั่งฟ้องนาย ภีม ธรรมธีรศรี ในข้อหาช่วยเหลือผู้ต้องหาให้การเป็นเท็จ นายษิทรา เบี้ยบังเกิด ข้อหาดูหมิ่นเจ้าพนักงานและหมิ่นประมาทด้วยการโฆษณารวมผู้ต้องหาคดีนี้ 7 ราย[ต้องการอ้างอิง]
เดือนมิถุนายน พ.ศ. 2565 เรืองศักดิ์ สุวารี อธิบดีกรมคุ้มครองสิทธิและเสรีภาพ เปิดเผยว่นจ่ายเงินให้แม่ของนางนิดา จำนวน 1.1 แสนบาท ส่งผลให้เกิดการวิพากษ์วิจารณ์ว่าเป็นการเลือกปฏิบัติให้กลุ่มบุคคลที่มีชื่อเสียงในเดือน กรกฎาคม ปีเดียวกันนางภนิดาได้เปิดเผยว่าขายเสื้อผ้าของภัทรธิดา พัชรวีระพงษ์ได้เงินมา 43,000 บาท
ต่อมา นาง พนิดา ศิริยุทธโยธิน ยอมรับเงื่อนไขค่าสินไหมและไม่ร่วมเป็นโจทก์ฟ้องในคดีการเสียชีวิตของแตงโม โดยได้รับเงินรวม 2 ล้านบาท เป็นเงินสดจำนวน 400,000 บาท, แคชแชียร์เช็คฉบับละ 800,000 บาท 2 ฉบับ และต่างหูมุกมูลค่าประมาณ 50,000 บาท ที่แซนมอบให้เป็นกรณีพิเศษ ผลการเจรจาดูเหมือนจะจบลงด้วยดี โดยจำเลยวางเงินต่อศาล 2 ล้านบาท เป็นเงินสด 4 แสนบาท แคชเชียร์เช็ค 2 ฉบับ ฉบับละ 8 แสนบาท พร้อมทำสัญญาดูแลแม่อีกเดือนละ 3 หมื่นบาท เป็นเวลา 20 ปี หรือจนกว่าจะเสียชีวิตโดยไม่ตกถึงทายาท รวมต้องจ่ายเงินทั้งสิ้น 9,250,000 บาท
ในเดือน มีนาคม พ.ศ. 2566 ปรากฎว่านางภนิดาต้องการเรียกเงินเพิ่ม 40.8 ล้านบาท โดยแม่ของนิดาเปิดเผยว่าต้องการเงินเป็นจำนวน 50 ล้านบาท
ปฏิกิริยา

การเสียชีวิตของนิดาเต็มไปด้วยความเคลือบแคลงและข้อสงสัยหลายประการทั้งจากสังคมและผู้ใช้สื่อโซเชียล โดยเฉพาะการยืนยันพยานบุคคล เหตุการณ์ สถานที่ รวมถึงมีความพยายามบ่ายเบี่ยงในการเข้าให้ปากคำ อันเป็นเหตุให้บุคคล 2 ใน 5 คนที่อยู่บนเรือด้วยกันถูกศาลจังหวัดนนทบุรีอนุมัติออกหมายจับ มีการให้ปากคำไม่ตรงกันระหว่างญาติของนิดาและกลุ่มบุคคลที่อยู่บนเรือ ซึ่งมี อิจศรินทร์ จุฑาสุขสวัสดิ์ ผู้จัดการส่วนตัวและมารดาของ อีสเตอร์ บุตรบุญธรรมของนิดา ร่วมอยู่ด้วย และมีความพยายามในการปกปิดและทำลายหลักฐาน ด้วยการนำเรือที่เกิดเหตุไปซ่อนไว้ จึงทำให้ประชาชนที่ติดตามข่าวสารและเป็นกลุ่มแฟนคลับของนิดาเชื่อว่า เหตุการณ์ครั้งนี้น่าจะเป็นการฆาตกรรมมากกว่าอุบัติเหตุทั่วไป เพราะมีเรื่องของผลประโยชน์เข้ามาเกี่ยวข้อง นางพนิดา ศิริยุทธโยธิน มารดาของนิดา พัชรวีระพงษ์ ได้ออกรายการโหนกระแส กับกรรชัย กำเนิดพลอย กรณีการเสียชีวิตว่า ปอ หนึ่งในคนที่อยู่ในเรือวันเกิดเหตุจะเยียวยา โดยคำนวณจากแตงโมแสดงภาพยนตร์หรือละครโทรทัศน์จะได้ค่าตัวประมาณ 8 แสนถึง 1 ล้านบาท คูณกับ 30 ปีของชีวิตของนิดา คร่าว ๆ จะได้ค่าเยียวยาประมาณ 30 ล้านบาท โดยหลังจบรายการ พนิดาได้เดินทางกลับไปขึ้นรถ ระหว่างนั้น สื่อมวลชนได้พยายามขอสัมภาษณ์ แต่พนิดาได้พยายามบ่ายเบี่ยงตอบคำถาม และขอให้ไปสัมภาษณ์ในทีวี ส่วนเรื่องเงิน 30 ล้านบาท พนิดาแจ้งว่า ยังไม่ได้ตกลงกัน หากแต่เป็นเพียงตัวเลขที่เปรียบเทียบขึ้นมา
ผลิตภัณฑ์ (ธุรกิจ)

ผลิตภัณฑ์ต่าง ๆ บนชั้นวางในร้านเฟรดเมเยอร์
ในด้านการตลาด ผลิตภัณฑ์ (อังกฤษ: product) คือสิ่งของหรือระบบหรือบริการที่จัดทำขึ้นเพื่อตอบสนองต่อผู้บริโภค ตามความต้องการของผู้บริโภค จะเป็นสิ่งใดก็ตามที่สามารถตอบสนองความต้องการของตลาดตามความต้องการของลูกค้า ในการขายปลีก ผลิตภัณฑ์มักจะเรียกว่า สินค้า และในอุตสาหกรรมการผลิต ผลิตภัณฑ์เหล่านี้จะซื้อในรูปแบบวัตถุดิบ และขายในลักษณะสินค้าสำเร็จรูป ส่วนการบริการก็ถือเป็นประเภทของผลิตภัณฑ์เช่นกัน
ในการจัดการโครงการ ผลิตภัณฑ์คือคำจำกัดความอย่างเป็นทางการของการส่งมอบของโครงการที่ประกอบขึ้นให้เกิดการบรรลุวัตถุประสงค์ของโครงการ
สงครามโลกครั้งที่หนึ่ง
ชื่อ

คำว่า"สงครามโลก" ถูกใช้ครั้งแรกในเดือนกันยายน ค.ศ. 1914 โดยนักชีววิทยาและนักปรัชญาชาวเยอรมัน แอร์นสท์ เฮคเคิล ผู้กล่าวอ้างว่า "ไม่ต้องสงสัยเลยว่าหลักสูตรและลักษณะของ'สงครามในยุโรป'ที่น่ากลัว ... จะกลายเป็นสงครามโลกครั้งแรกตามความหมายของคำนี้" ตามการอ้างอิงจากรายงานบริการโทรเลขในหนังสือพิมพ์อินเดียนาโพลิส สตาร์ เมื่อวันที่ 20 กันยายน ค.ศ. 1914
ในช่วงก่อนสงครามโลกครั้งที่สอง เหตุการณ์ในปี ค.ศ. 1914 - 1918 เป็นที่รู้จักกันโดยทั่วไปในชื่อว่า มหาสงคราม หรือเรียกอย่างง่าย ๆ ว่า สงครามโลก ในเดือนตุลาคม ค.ศ. 1914 นิตยสารแคนาดาที่มีชื่อว่า แมคลีนส์ ได้เขียนไว้ว่า "บางครั้งสงครามต่าง ๆ ได้ตั้งชื่อเป็นของตัวเอง นี่คือมหาสงคราม" ชาวยุโรปในยุคเดียวกันยังได้เรียกว่า "สงครามเพื่อยุติสงคราม" หรือ  "สงครามเพื่อยุติสงครามทั้งหมด" เนื่องจากการรับรู้ถึงขนาดและการทำล้ายล้างที่ไม่ใครเปรียบเทียบได้ในขณะนั้น ภายหลังสงครามโลกครั้งที่สองได้เริ่มต้นขึ้นในปี ค.ศ. 1939 คำดัวกล่าวได้กลายเป็นมาตรฐานมากขึ้นโดยนักประวัติศาสตร์ของจักรวรรดิบริติช รวมทั้งชาวแคนาดา ที่นิยมใช้คำเรียกว่า "สงครามโลกครั้งแรก" และ"สงครามโลกครั้งที่หนึ่ง" ของชาวอเมริกัน
ภูมิหลังแห่งสงคราม

ดูเพิ่ม: สาเหตุของสงครามโลกครั้งที่หนึ่ง